
ΟΙ ΥΠΟΥΡΓΟΙ 

ΠΟΛΙΤΙΣΜΟΥ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 6 παρ. 2 Ατού Ν. 2557/1997 
(ΦΕΚ Α' 271), όπως αυτό προστέθηκε με το άρθρο 6 παρ. 
1 του Ν. 2819/2000 (ΦΕΚ Α' 84) και στη συνέχεια τροπο¬ 
ποιήθηκε με το άρθρο 1 παρ. 11 του Ν. 2833/2000 (ΦΕΚΑ' 
150). 

2. Τις διατάξεις του άρθρου 22 του Ν.2362/1995 «Περί 
Δημοσίου Λογιστικού ελέγχου των δαπανώντου Κράτους 
και άλλες διατάξεις « (ΦΕΚ Α' 247). 

3. Τις διατάξεις του άρθρου 29 Ατού Ν.1558/1985 «Κυ¬ 
βέρνηση και Κυβερνητικά Όργανα «(ΦΕΚΑ' 137), όπως το 
άρθρο αυτό συμπληρώθηκε με το άρθρο 27 του Ν. 
2081/1992 (Α' 154) και αντικαταστάθηκε με το άρθρο 1 
παρ. 2 ατού Ν.2469/1997 (ΦΕΚΑ' 38). 

4. Το γεγονός από τις διατάξεις της παρούσης απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού. 

5. Τηναριθμ. 1039386/441 /Α0006/21.4.2000 κοινή από¬ 
φαση του Πρωθυπουργού και των Υπουργών Οικονομι¬ 
κών «Ανάθεση αρμοδιοτήτων Υπουργών Οικονομικών 
στους Υφυπουργούς Οικονομικών « (ΦΕΚ 571/Β ), απο¬ 
φασίζουμε: 

Το Καταστατικό της Ανωνύμου Εταιρείας Προβολήςτης 
Πολιτιστικής Κληρονομιάς ΑΕ, έχει ως ακολούθως: 

ΚΕΦΑΛΑΙΟ ΠΡΩΤΟ 

ΕΠΩΝΥΜΙΑ - ΕΔΡΑ - ΣΚΟΠΟΣ - ΔΙΑΝΟΜΗ ΚΕΡΔΩΝ - 
ΔΙΑΡΚΕΙΑ - ΜΕΤΟΧΙΚΟ ΚΕΦΑΛΑΙΟ - 
ΑΥΞΗΣΗ ΚΕΦΑΛΑΙΟΥ - ΠΟΡΟΙ 

Άρθρο 1 
Επωνυμία 

Η Επωνυμία της Εταιρείας είναι: «ΑΝΩΝΥΜΗ ΕΤΑΙΡΕΙΑ 
ΠΡΟΒΟΛΗΣ ΤΗΣ ΕΛΛΗΝΙΚΗΣ ΠΟΛΙΤΙΣΤΙΚΗΣ ΚΛΗΡΟΝΟ¬ 
ΜΙΑΣ Α.Ε.». Για τις σχέσεις της Εταιρείας με την αλλοδα¬ 
πή θα χρησιμοποιείται η ιδία επωνυμία, σε πιστή μετά¬ 


φραση στην οικεία ξένη γλώσσα. Ειδικά για τις ανάγκες 
διοργάνωσης της Πολιτιστικής Ολυμπιάδας 2001-2004, 
μπορεί να χρησιμοποιείται στις σχέσεις της εταιρείας 
στην Ελλάδα και στην αλλοδαπή ο τίτλος «Πολιτιστική 
Ολυμπιάδα 2001-2004 « και η πιστή μετάφρασή του στην 
επιθυμητή ξένη γλώσσα. 

Άρθρο 2 

Έδρα - Λειτουργία 

Έδρα της Εταιρείας ορίζεται ο Δήμος Αθηναίων. Με 
απόφαση του Διοικητικού Συμβουλίου της Εταιρείας, και 
έγκριση του Υπουργού Πολιτισμού, μπορεί να ιδρύονται 
υποκαταστήματα, παραρτήματα, γραφεία ή σημεία πώ¬ 
λησης της εταιρείας στο εσωτερικό ή στο εξωτερικό. 
Τους όρους λειτουργίας, καθώς και την έκταση και τη φύ¬ 
ση των εργασιώντων υποκαταστημάτων, παραρτημάτων, 
γραφείων, σημείων πώλησης της Εταιρείας καθορίζει το 
Διοικητικό Συμβούλιο, με την απόφαση ιδρύσεώς τους ή 
με μεταγενέστερες αποφάσεις. Η Εταιρεία δικαιούται να 
κάνει χρήση των εργαστηρίων και των χώρων του Ταμεί¬ 
ου Αρχαιολογικών Πόρων και Απαλλοτριώσεων, καθώς 
και των χώρων του Υπουργείου Πολιτισμού, σύμφωνα με 
σχετικές αποφάσεις του Υπουργού Πολιτισμού. 

2. Η Εταιρεία λειτουργεί κατά τις διατάξεις του ιδιωτι¬ 
κού δικαίου, εφ’ όσον δεν ορίζεται ειδικότερα στις διατά¬ 
ξεις του συστατικού της νόμου, όπως εκάστοτε ισχύει. Η 
Εταιρεία εξαιρείται από τις διατάξεις για τους οργανι¬ 
σμούς και επιχειρήσεις του δημοσίου και ευρύτερου δη¬ 
μοσίου τομέα, όπως αυτός προσδιορίζεται στο Ν. 
2190/1994 (ΦΕΚ 28 Ά) και από τις διατάξεις για τις εται¬ 
ρείες που άμεσα ή έμμεσα ανήκουν στο Δημόσιο. 

Άρθρο 3 
Σκοπός 

Σκοπός της Εταιρείας, όπως αυτός καθορίζεται στις 
διατάξεις του εκάστοτε ισχύοντος συστατικού νόμου, εί¬ 
ναι: Η ανάδειξη και προβολή της πολιτιστικής κληρονο¬ 
μιάς και του πολιτιστικού δυναμικού της Χώρας, καθώς 
και η οργάνωση και προβολή των Πολιτιστικών Ολυμπιά¬ 
δων στο πλαίσιο της σχετικής πολιτικής που καθορίζεται 
από το Υπουργείο Πολιτισμού. 

Στο σκοπό αυτό συμπεριλαμβάνονται ιδίως: 

I) Η παραγωγή, έκδοση και διάθεση βιβλίων, περιοδικών 
και άλλων εντύπων, οπτικοακουστικού υλικού, φωτογρα- 

φιών, παιχνιδιών ή άλλων συναφών αντικειμένων, που 
συνδέονται με την προβολή της πολιτιστικής κληρονο¬ 
μιάς, του σύγχρονου ελληνικού πολιτισμού, και των Πο¬ 
λιτιστικών Ολυμπιάδων, καθώς και η οργάνωση συνε¬ 
δρίων και άλλων συναφών εκδηλώσεων στην Ελλάδα και 
το εξωτερικό. 

II) Η διαχείριση των δικαιωμάτων του Δημοσίου επί των 
στοιχείων της πολιτιστικής κληρονομιάς, στο μέτρο που 
αυτή της ανατίθεται κατά περίπτωση ή για κατηγορίες θε¬ 
μάτων με απόφαση του Υπουργού Πολιτισμού, μετά από 
γνώμη του Κεντρικού Αρχαιολογικού Συμβουλίου, όπου 
αυτή είναι απαραίτητη, ως έκτης φύσεως της κάθε περί¬ 
πτωσης ή του θέματος. 

III) Η εκπόνηση μελετών και η ανάθεση εκπόνησης με¬ 
λετών που σχετίζονται με τις Πολιτιστικές Ολυμπιάδες. 

IV) Ο σχεδιασμός και η υλοποίηση προγραμμάτων και 
δράσεων που αφορούν στην Πολιτιστική Ολυμπιάδα. 

V) Η προβολή της Πολιτιστικής Ολυμπιάδας στην Ελλά¬ 
δα και στο Εξωτερικό. 

VI) Η σύναψη συμβάσεων με το Δημόσιο ή με οποιοδή- 
ποτε φυσικό ή νομικό πρόσωπο δημοσίου ή ιδιωτικού δι¬ 
καίου, σχετικών με την Πολιτιστική Ολυμπιάδα. 

VII) Κάθε άλλη συναφής με τα παραπάνω δραστηριότη¬ 
τα. 

Άρθρο 4 

Διάρκεια 

Η διάρκεια της Εταιρείας ορίζεται για πενήντα (50) έτη, 
αρχομένη απ’ τη δημοσίευση στην Εφημερίδα της Κυ- 
βερνήσεως της παρούσης εγκριτικής αποφάσεως. Η πα¬ 
ράταση της διάρκειας της Εταιρείας είναι δυνατή με από¬ 
φαση της Γενικής Συνέλευσής της, η οποία πρέπει να 
εγκριθεί με κοινή απόφαση των Υπουργών Οικονομικών 
και Πολιτισμού. 

Άρθρο 5 

Μετοχικό κεφάλαιο 

Το Μετοχικό κεφάλαιο της Εταιρείας ορίζεται στο ποσό 
των πενήντα (50) εκατομμυρίων δραχμών, που αντιστοι¬ 
χεί σε μια μετοχή. 

Άρθρο 6 

Μέτοχοι - Μετοχές 

Η μία μετοχή καταβάλλεται εξ ολοκλήρου από το Τα¬ 
μείο Αρχαιολογικών Πόρων και Απαλλοτριώσεων, το 
οποίο αναλαμβάνει την μια μετοχή χωρίς δικαίωμα μετα- 
βίβασεώς της. 

Η μετοχή είναι αναπαλλοτρίωτη, ονομαστική, έχει χρο¬ 
νολογία εκδόσεως, είναι σφραγισμένη με τη σφραγίδα 
της Εταιρείας και υπογράφεται από τον Πρόεδροτου Δ.Σ. 
και ένα σύμβουλο, που ορίζεται από το Δ.Σ. 

Άρθρο 7 

Αύξηση μετοχικού κεφαλαίου 

Η Γενική Συνέλευση του μετόχου έχει το δικαίωμα αυ- 
ξήσεως του μετοχικού κεφαλαίου με αντικατάσταση της 
αξίας της μιας αμεταβίβαστης μετοχήςτου ΤΑΠΑ. Το Δ.Σ. 
συνέρχεται σε ένα δίμηνο από την έγκριση του παρόντος 
ή μετά την αύξηση του κεφαλαίου, σε ειδική συνεδρίαση 
και πιστοποιεί με πρακτικό του την καταβολή του κεφα¬ 
λαίου από τον μέτοχο της Εταιρείας. Μέσα στην ίδια προ¬ 
θεσμία ο Πρόεδρος του Δ.Σ. υποβάλλει στην εποπτεύου- 
σα αρχή αντίγραφο του πρακτικού αυτού, το οποίο δημο¬ 


σιεύεται σύμφωνα με τις διατάξεις του άρθρου 4 παρ. 1 
του Ν. 2339/1995. 

Άρθρο 8 
Πόροι 

Πόροι της Εταιρείας είναι τα έσοδα που θα προκύπτουν 
από την κάθε δραστηριότητά της, κατά την εκπλήρωση 
των σκοπών της, όπως αυτοί καθορίζονται στον συστατι¬ 
κό νόμο, όπως εκάστοτε ισχύει και στο άρθρο 3 του πα¬ 
ρόντος. 

Επίσης πόροι της Εταιρείας προέρχονται από την χρη¬ 
ματοδότηση του Υπουργείου Πολιτισμού Προγράμματα 
της Ευρωπαϊκής Ένωσης ή Διεθνών Οργανισμών, χορη¬ 
γίες, δάνεια καθώς και από κάθε άλλη νόμιμη πηγή. 

Άρθρο 9 
Διανομή κερδών 

Τα προς διανομή κέρδη της εταιρείας που προέρχονται 
από την ανάδειξη και προβολή της πολιτιστικής κληρονο¬ 
μιάς και του πολιτιστικού δυναμικού της χώρας διατίθε¬ 
νται στο χώρο ευθύνης των αρχαιολογικών και αναστη- 
λωτικών υπηρεσιών του Υπουργείου Πολιτισμού και του 
Τ.Α.Π.Α., μέσω των υπηρεσιών του Υπουργείου Πολιτι¬ 
σμού και του Τ.Α.Π.Α. 

Τα προς διανομή κέρδη της εταιρείας και οι εν γένει πό¬ 
ροι της που προέρχονται από την οργάνωση και προβολή 
των Πολιτιστικών Ολυμπιάδων, όπως και από αντίστοιχες 
κάθε είδους χορηγίες διατίθενται στο Υπουργείο Πολιτι¬ 
σμού, για την ενίσχυση του θεσμού των Πολιτιστικών 
Ολυμπιάδων και εν γένει του πολιτιστικού προγράμματος 
της χώρας, σύμφωνα και μετά οριζόμενα στο συστατικό 
της Εταιρείας Νόμο, όπως εκάστοτε ισχύει. 

ΚΕΦΑΛΑΙΟ ΔΕΥΤΕΡΟ 
ΔΙΟΙΚΗΣΗ ΤΗΣ ΕΤΑΙΡΕΙΑΣ 

Άρθρο 10 
Όργανα διοίκησης 

Τα όργανα Διοίκησης της Εταιρείας είναι το Διοικητικό 
Συμβούλιο, η Γενική Συνέλευση και η Εκτελεστική Επι¬ 
τροπή. 

Άρθρο 11 

Σύνθεση και διορισμός Διοικητικού Συμβουλίου 

1. Το Διοικητικό Συμβούλιο είναι δεκαπενταμελές και 
αποτελείται από τον Πρόεδρο, τον Αντιπρόεδρο, το Διευ- 
θύνοντα Σύμβουλο και δώδεκα μέλη. Μέλη του Διοικητι¬ 
κού Συμβουλίου ορίζονται άτομα με ιδιαίτερη επιστημονι¬ 
κή γνώση και επαγγελματική εμπειρία σχετική με το σκο¬ 
πό και τις δράσεις της Εταιρείας. Ένα μέλος του Δ.Σ. του 
Τ.Α.Π.Α. θα περιλαμβάνεται στα μέλη του Δ.Σ. της Εται¬ 
ρείας. 

2. Τα μέλη του Διοικητικού Συμβουλίου ορίζονται με 
απόφαση του Υπουργού Πολιτισμού με πενταετή θητεία. 
Μετην ίδια πράξη ορίζονται ο Πρόεδρος, ο Αντιπρόεδρος 
και ο Διευθύνων Σύμβουλος. Τα μέλη του Διοικητικού 
Συμβουλίου εξακολουθούν να ασκούντο καθήκοντάτους 
και μετά της λήξη της πενταετίας έως το διορισμό των 
νέων μελών. 

3. Η Εκτελεστική Επιτροπή είναι πενταμελής και αποτε- 
λείται από μέλη του Διοικητικού Συμβουλίου. Τα μέλη και 
οι αρμοδιότητες της Εκτελεστικής Επιτροπής ορίζονται 
με απόφαση του Υπουργού Πολιτισμού. 

4. Με κοινή απόφαση των Υπουργών Οικονομικών και 
Πολιτισμού, καθορίζονται η αμοιβή του Προέδρου καιτου 
Διευθύνοντος Συμβούλου και η αποζημίωση των λοιπών 
μελών του Διοικητικού Συμβουλίου της Εταιρείας. 

5. Η ιδιότητα του μέλους του διοικητικού συμβουλίου 
δεν είναι ασυμβίβαστη με την ιδιότητα του δημοσίου 
υπαλλήλου. 

6. Ο Πρόεδρος του Διοικητικού Συμβουλίου εκπροσω¬ 
πεί την Εταιρεία δικαστικώς και εξωδίκως. Εκπροσωπεί 
επίσης την Εταιρεία στην Ελλάδα και το εξωτερικό, συ- 
γκαλεί το Διοικητικό Συμβούλιο, προεδρεύει των συνε- 
δριάσεών του και ασκεί όλες τις αρμοδιότητες που προ- 
βλέπονται από το καταστατικό της Εταιρείας και τον συ¬ 
στατικό αυτής νόμο ή καθορίζονται με αποφάσεις του 
Διοικητικού Συμβουλίου. Μπορεί με απόφαση του Διοικη¬ 
τικού Συμβουλίου να ανατίθενται συγκεκριμένα καθήκο¬ 
ντα σε μέλη του. 

7. Ο Πρόεδρος όταν απουσιάζει ή κωλύεται, αναπλη¬ 
ρώνεται κατά σειρά από τον Αντιπρόεδρο ή από το επό¬ 
μενο, κατά σειρά αναγραφής των ονομάτων στην απόφα¬ 
ση διορισμού, μέλος. 

8. Ο Διευθύνων Σύμβουλος προίσταται όλων των υπη¬ 
ρεσιών της Εταιρείας και διευθύνει τις δραστηριότητές 
της, μέσα στα πλαίσια του νόμου καιτου παρόντος κατα¬ 
στατικού. Με αποφάσεις του Διοικητικού Συμβουλίου κα¬ 
θορίζονται ειδικότερα οι αρμοδιότητες του Διευθύνοντος 
Συμβούλου. Το Διευθύνοντα Σύμβουλο αναπληρώνει για 
ορισμένο χρόνο μέλος του Διοικητικού Συμβουλίου που 
ορίζεται από αυτό. 

9. Ο Πρόεδρος, ο Αντιπρόεδρος, ο Διευθύνων Σύμβου¬ 
λος, τα μέλη του Διοικητικού Συμβουλίου και όλοι οι υπάλ¬ 
ληλοι της Εταιρείας που εμπλέκονται με οποιονδήποτε 
τρόπο στη διαδικασία ανάθεσης και εκτέλεσης των συμ¬ 
βάσεων, μελετών, έργων και προμηθειών, καθώς και τα 
μέλη των επιτροπών που συγκροτούνται στο πλαίσιο της 
διαδικασίας αυτής υπάγονται στους, κατά το άρθρο 24 
παρ. 1 του Ν. 2429/96 (ΦΕΚ 55 Α'), όπως αυτός ισχύει, 
υπόχρεους για την υποβολή δήλωσης περιουσιακής κα¬ 
τάστασης. Ο, κατά την παράγραφο 4 του άρθρου 24 του 
Ν. 2429/96 κατάλογος συντάσεται και αποστέλλεται από 
τον Πρόεδρο του Διοικητικού Συμβουλίου της Εταιρείας. 

10. Τα μέλη του Διοικητικού Συμβουλίου είναι πάντοτε 
επανεκλέξιμα. 

11. Σε περίπτωση θανάτου, παραιτήσεως ή εκπτώσεως 
οποιουδήποτε μέλους του Διοικητικού Συμβουλίου, πριν 
λήξει ο χρόνος θητείας του, ο Υπουργός Πολιτισμού με 
απόφασή του, ορίζει το νέο μέλος του Διοικητικού Συμ¬ 
βουλίου. 

12. Οι παραιτήσεις των μελών του Διοικητικού Συμβου¬ 
λίου υποβάλλονται δια του Διοικητικού Συμβουλίου στον 
Υπουργό Πολιτισμού. 

13. Μέλος που ορίζεται σε αντικατάσταση άλλου μέ¬ 
λους συνεχίζει τη θητεία του προκατόχου του. Η θητεία 
των μελών του Διοικητικού Συμβουλίου παρατείνεται και 
μετά τη λήξη της μέχρι τη θέση της Εταιρείας υπό εκκα¬ 
θάριση. 

14. Το Διοικητικό Συμβούλιο μπορεί να λειτουργήσει όχι 
όμως πέρα από ένα τρίμηνο, αν κάποια από τα μέλη του 
εκλείψουν ή αποχωρήσουν για οποιονδήποτε λόγο ή 
απωλέσουν την ιδιότητα βάσει της οποίας ορίστηκαν, 
εφόσον κατά τις συνεδριάσεις του, τα λοιπά μέλη επαρ¬ 
κούν ώστε να υπάρχει απαρτία. 

15. Μέλος του Διοικητικού Συμβουλίου που αδικαιολό¬ 


γητα απουσιάζει από τις συνεδριάσεις του Διοικητικού 
Συμβουλίου για διάστημα μεγαλύτερο των 6 μηνών, εκπί¬ 
πτει της θέσεώς του και αντικαθίσταται με απόφαση του 
Υπουργού Πολιτισμού. 

Άρθρο 12 

Εξουσία - Αρμοδιότητες Διοικητικού Συμβουλίου 

1. Με την επιφύλαξη των όσων ορίζονται στο αμέσως 
προηγούμενο άρθρο, το Διοικητικό Συμβούλιο έχει τη δι¬ 
οίκηση της εταιρικής περιουσίας και την εκπροσώπηση 
της Εταιρείας. Αποφασίζει για όλα γενικά τα ζητήματα 
που αφορούν την Εταιρεία μέσα στα πλαίσια του εταιρι¬ 
κού σκοπού, με εξαίρεση εκείνα που σύμφωνα με το Νό¬ 
μο, το καταστατικό αυτό ή με αποφάσεις του Υπουργού 
Πολιτισμού ανήκουν στην αποκλειστική αρμοδιότητα της 
Γενικής Συνέλευσης και της Εκτελεστικής Επιτροπής. Η 
Εταιρεία δεσμεύεται πάντοτε με την υπογραφή του νομί¬ 
μου εκπροσώπου της κάτω από την εταιρική επωνυμία. 

2. Με απόφαση του Δ.Σ. της Εταιρείας, η οποία εγκρί- 
νεται από τον Υπουργό Πολιτισμού, καταρτίζεται ο οργα¬ 
νισμός λειτουργίας της Εταιρείας. Επίσης με απόφαση 
του Δ.Σ. της Εταιρείας καθορίζονται οι επί μέρους υπη¬ 
ρεσιακές μονάδες και η διάρθρωσή τους, ο αριθμός των 
θέσεων του προσωπικού της Εταιρείας καθώς και κάθε 
σχετική λεπτομέρεια. Για την απόσπαση και πρόσληψη 
του προσωπικού της Εταιρείας έχουν εφαρμογή οι διατά¬ 
ξεις των παραγράφων 15 και 17 του άρθρου 2 του Ν. 
2598/1998 (ΦΕΚ 66 Α') όπως εκάστοτε ισχύουν, καθώς και 
του άρθρου 18 του Ν. 2730/1999 (ΦΕΚ 130 Α'), κατά πα¬ 
ρέκκλιση των διατάξεων του Ν. 2190/1994. Μετά τη λήξη 
της πρώτης Πολιτιστικής Ολυμπιάδας του 2004 η Εται¬ 
ρεία μπορεί, μετά από πρόταση του διοικητικού συμβου¬ 
λίου και προηγούμενη έγκριση του Υπουργού Πολιτι¬ 
σμού, να μειώσει τον αριθμό του προσωπικού της στο 
απολύτως απαραίτητο για τη δραστηριότητά της για τις 
επόμενες Πολιτιστικές Ολυμπιάδες. Το προσωπικό που 
υπηρετεί με απόσπαση στην Εταιρεία επανέρχεται στις 
οργανικές του θέσεις. 

3. Με κανονισμούς που καταρτίζονται από το Διοικητικό 
Συμβούλιο της Εταιρείας, μετά από πρόταση του Διευ- 
θύνοντος Συμβούλου αυτής, και εγκρίνονται με απόφαση 
του Υπουργού Πολιτισμού, που δημοσιεύεται στην Εφη¬ 
μερίδα της Κυβερνήσεως, ρυθμίζονται οι προϋποθέσεις 
και η διαδικασία για: 

α) την ανάθεση εκπόνησης μελετών και παροχής υπη¬ 
ρεσιών. 

β) τη διενέργεια προμηθειών και 

γ) την ανάθεση εκτέλεσης έργων, καθώς και για τη σύ¬ 
ναψη, εκτέλεση και λύση των σχετικών με τις παραπάνω 
περιπτώσεις α', β' και γ' συμβάσεων. 

Με τους κανονισμούς αυτούς επιτρέπεται να ρυθμίζο¬ 
νται τα παραπάνω θέματα κατά παρέκκλιση από κάθε διά¬ 
ταξη νόμου ή κανονιστικής πράξης, εκτός από τους σχε¬ 
τικούς κανόνες της Ευρωπαϊκής Ένωσης. 

Άρθρο 13 

Σύγκληση του Διοικητικού Συμβουλίου 

1. Το Διοικητικό Συμβούλιο συνέρχεται στην έδρα της 
Εταιρείας, τακτικά μια φορά τουλάχιστον κάθε ημερολο¬ 
γιακό μήνα από τον Πρόεδρο ή όταν αυτός κωλύεται από 
τον νόμιμο αναπληρωτή του, και εκτάκτως όταν κρίνεται 
σκόπιμη ή αναγκαία η σύγκλησή του, ή όποτε τουλάχι¬ 
στον τέσσερα από τα μέλη του το ζητήσουν εγγράφως. 

2. Το Διοικητικό Συμβούλιο εγκύρως συνεδριάζει εκτός 
της έδρας της Εταιρείας σε άλλο τόπο, είτε στην ημεδα¬ 
πή είτε στην αλλοδαπή, στα πλαίσια της ισχύουσας συνα¬ 
φούς νομοθεσίας. 

3. Το Διοικητικό Συμβούλιο συγκαλείται από τον Πρόε¬ 
δρό του, με πρόσκληση σε μέρα και ώρα οριζόμενη από 
αυτόν, η οποία γνωστοποιείται στα μέλη του τρεις (3) του¬ 
λάχιστον εργάσιμες ημέρες πριν από τη συνεδρίαση. 
Στην πρόσκληση πρέπει απαραίτητα να αναγράφονται με 
σαφήνεια και τα θέματα της ημερήσιας διάταξης, διαφο¬ 
ρετικά η λήψη αποφάσεων επιτρέπεται μόνο εφόσον πα- 
ρίστανται όλα τα μέλητου Διοικητικού Συμβουλίου και κα¬ 
νείς δεν αντιλέγει στη λήψη αποφάσεων. 

4. Η ιδία πρόσκληση γνωστοποιείται με τον ίδιο τρόπο 
στον Ειδικό Γραμματέα Ολυμπιακών Αγώνωντου Υπουρ¬ 
γείου Πολιτισμού, ο οποίος μπορεί να συμμετέχει, χωρίς 
δικαίωμα ψήφου, σε όλες τις συνεδριάσεις του Διοικητι¬ 
κού Συμβουλίου. 

5. Τη σύγκληση του Διοικητικού Συμβουλίου μπορούν 
να ζητήσουντέσσερα (4) έκτων μελώντου με αίτησή τους 
προς τον Πρόεδρο αυτού, ο οποίος υποχρεούται να συ- 
γκαλέσειτο Διοικητικό Συμβούλιο μέσα σε προθεσμία δέ¬ 
κα (10) ημερών από την υποβολή της αίτησης. Σε περί¬ 
πτωση άρνησης του Προέδρου να συγκαλέσει το Διοικη¬ 
τικό Συμβούλιο μέσα στην παραπάνω προθεσμία ή σε 
περίπτωση εκπρόθεσμης σύγκλησής του, επιτρέπεται 
στα μέλη που ζήτησαν τη σύγκληση να συγκαλέσουν αυ¬ 
τά το Διοικητικό Συμβούλιο μέσα σε προθεσμία πέντε (5) 
ημερών από τη λήξη του δεκαημέρου, γνωστοποιώντας 
τη σχετική πρόσκληση στα λοιπά μέλη του Διοικητικού 
Συμβουλίου. Στην κατά τα ανωτέρω αίτησή τους πρέπει, 
με ποινή απαραδέκτου, να αναφέρονται με σαφήνεια και 
τα θέματα με τα οποία θα ασχοληθεί το Διοικητικό Συμ¬ 
βούλιο. 

Άρθρο 14 

Απαρτία - Πλειοψηφία 

1. Το Διοικητικό Συμβούλιο βρίσκεται σε απαρτία και συ¬ 
νεδριάζει έγκυρα, όταν παρίστανται ή αντιπροσωπεύο¬ 
νται σε αυτό το μισό πλέον ενός των μελών του, σε καμία 
περίπτωση όμως ο αριθμός των παρόντων μελών δεν 
μπορεί να είναι μικρότερος των πέντε (5). Μέλος που 
απουσιάζει μπορεί να αντιπροσωπεύεται από άλλο μέλος 
τουΔ.Σ. με έγγραφη εξουσιοδότησή του. Κάθεμέλοςτου 
Δ.Σ. μπορεί να αντιπροσωπεύει έγκυρα μόνο ένα άλλο μέ¬ 
λος. 

2. Το Διοικητικό Συμβούλιο αποφασίζει έγκυρα με από¬ 
λυτη πλειοψηφία των παρόντων μελώντου. Σε περίπτωση 
προσωπικών ζητημάτων το Διοικητικό Συμβούλιο αποφα¬ 
σίζει με μυστική ψηφοφορία που διεξάγεται με ψηφοδέλ¬ 
τιο. Κάθε σύμβουλος έχει μία ψήφο, σε περίπτωση δε ισο- 
ψηφίας η διαδικασία επαναλαμβάνεται και μέχρι τρεις (3) 
φορές συνολικά προκειμένου να ληφθεί απόφαση. Σε πε¬ 
ρίπτωση που δεν επιτευχθεί πλειοψηφία, η παραπάνω 
διαδικασία θα επαναλαμβάνεται στις επόμενες συνεδριά¬ 
σεις. 

Άρθρο 15 

Πρακτικά του Διοικητικού Συμβουλίου 

Το Διοικητικό Συμβούλιο , τηρεί πρακτικά των συνε¬ 
δριάσεων, τα οποία καταχωρούνται περιληπτικά σε ιδιαί¬ 
τερο βιβλίο, που μπορεί να τηρείται και κατά το μηχανο¬ 
γραφικό σύστημα, και υπογράφονται από τους συμβού¬ 


λους που είναι παρόντες. Ύστερα από αίτηση μέλους του 
Διοικητικού Συμβουλίου, ο Πρόεδρος υποχρεούται να κα¬ 
ταχωρήσει στα πρακτικά ακριβή περίληψη της γνώμης 
του. Στο βιβλίο αυτό καταχωρείται επίσης κατάλογος των 
παραστάντων κατά την συνεδρίαση μελών του Διοικητι¬ 
κού Συμβουλίου. Τα πρακτικά τηρούνται από υπάλληλο 
Εταιρείας που ορίζεται από το Πρόεδρο του Δ.Σ. Αντί¬ 
γραφα πρακτικών συνεδριάσεων του Διοικητικού Συμ¬ 
βουλίου για τα οποία υπάρχει υποχρέωση καταχώρισής 
τους στο μητρώο Ανωνύμων Εταιρειών, σύμφωνα με το 
άρθρο 7ατου Κ.Ν. 2190/1920, όπως ισχύει, υποβάλλονται 
στο Υπουργείο Ανάπτυξης μέσα σε προθεσμία είκοσι (20) 
ημερών από τη συνεδρίαση του Διοικητικού Συμβουλίου. 

Άρθρο 16 

Ευθύνη μελών Διοικητικού Συμβουλίου 

Κάθε μέλοςτου Διοικητικού Συμβουλίου ευθύνεται απέ¬ 
ναντι στην Εταιρεία, κατά τη διοίκηση της Εταιρείας, για 
κάθε πταίσμα. Ευθύνεται ιδίως εάν ο ισολογισμός περιέ¬ 
χει ανακρίβειες ή ψευδείς δηλώσεις που αποκρύπτουν 
την πραγματική κατάσταση της Εταιρείας. Η ευθύνη αυτή 
δεν υφίσταται αν το μέλος αποδείξει ότι κατέβαλε την επι¬ 
μέλεια συνετού οικογενειάρχη. Αυτό δεν ισχύει για τον Δι- 
ευθύνοντα Σύμβουλο της Εταιρείας, ο οποίος υποχρεού- 
ται σε κάθε επιμέλεια. Επίσης, η ευθύνη αυτή δεν υφίστα- 
ται σχετικά με πράξεις ή παραλείψεις που στηρίζονται σε 
νόμιμες αποφάσεις της Γ ενικής Συνέλευσης. 

Άρθρο 17 

Εκτελεστική Επιτροπή 

Η Εκτελεστική Επιτροπή της Εταιρείας είναι πενταμε¬ 
λής και ορίζεται με απόφαση του Υπουργού Πολιτισμού, 
από μέλη του Δ.Σ. της Εταιρείας. Με απόφαση του αυτού 
Υπουργού, ορίζονται οι αρμοδιότητέςτης. Στις συνεδριά¬ 
σεις της μπορεί να συμμετέχει χωρίς δικαίωμα ψήφου και 
ο Ειδικός Γραμματέας Ολυμπιακών Αγώνων του Υπουρ¬ 
γείου Πολιτισμού. 

Άρθρο 18 

Απαγόρευση ανταγωνισμού 

Τα μέλη του Διοικητικού Συμβουλίου, ο Διευθύνων Σύμ¬ 
βουλος, τα μέλη της Εκτελεστικής Επιτροπής, οι διευθυ¬ 
ντές και οι ανώτεροι υπάλληλοί της, απαγορεύεται να επι¬ 
διώκουν κατ’ επάγγελμα, είτε μόνοι είτε σε συνεργασία με 
τρίτους, σκοπό από τους επιδιωκόμένους από την Εται¬ 
ρεία ή να εκτελούν εργασίες παρεμφερείς με τους σκο¬ 
πούς αυτούς, χωρίς προηγούμενη άδεια της Γενικής Συ¬ 
νέλευσης. Σε περίπτωση παράβασης της υποχρέωσης 
αυτής, η Εταιρεία δικαιούται αποζημίωσης και ο υπεύθυ¬ 
νος, αν είναι μέλος του Διοικητικού Συμβουλίου, εκπίπτει 
με απόφαση του Διοικητικού Συμβουλίου, η οποία εγκρί- 
νεται από τον Υπουργό Πολιτισμού . Στην περίπτωση αυ¬ 
τή εφαρμόζονται επίσης οι παράγραφοι 2 και 3 του άρ¬ 
θρου 23 του Κ.Ν. 2190/1920, όπως ισχύει σήμερα. 

ΚΕΦΑΛΑΙΟ ΤΡΙΤΟ 
Γενική Συνέλευση 

Άρθρο 19 

Αρμοδιότητες Γ ενικής Συνέλευσης 

Η Γ ενική Συνέλευση είναι το ανώτερο όργανο της Εται¬ 
ρείας και δικαιούται να αποφασίζει για κάθε εταιρική υπό¬ 
θεση. Εφόσον δεν ορίζεται διαφορετικά στο Νόμο 

2557/97, όπως αυτός τροποποιήθηκε και ισχύει και στο 
παρόν καταστατικό, η Γενική Συνέλευση είναι η μόνη αρ¬ 
μόδια να αποφασίζει για 

α. Κάθε θέμα που υποβάλλεται σ’ αυτήν από το Διοικη¬ 
τικό Συμβούλιο ή από τους δικαιούμενους, σύμφωνα με 
τις διατάξεις του νόμου ή του καταστατικού. 

β. Την έγκριση ή αλλαγή των ετησίων οικονομικών κα¬ 
ταστάσεων που καταρτίζει το Διοικητικό Συμβούλιο και τη 
διάθεση των κερδών, όπως ορίζεται στις συστατικές της 
Εταιρείας διατάξεις. 

γ. Την έγκριση, με ειδική ψηφοφορία που γίνεται με 
ονομαστική κλήση, της διαχείρισης του Διοικητικού Συμ¬ 
βουλίου και την απαλλαγή αυτού και των ελεγκτών, από 
κάθε ευθύνη μετά την ψήφιση των ετήσιων οικονομικών 
καταστάσεων και μετά την ακρόαση της επί των πεπραγ¬ 
μένων εκθέσεως του Διοικητικού Συμβουλίου. 

δ. Την ακρόαση των ελεγκτών σχετικά με τον έλεγχο 
των βιβλίων και λογαριασμών της Εταιρείας που έχουν 
διενεργήσει. 

ε. Την έγερση αγωγής κατά μελών του Διοικητικού Συμ¬ 
βουλίου ή των ελεγκτών για παράβαση των καθηκόντων 
τους, απορρεόντων από το νόμο ή το καταστατικό. 

Άρθρο 20 

Σύγκληση Γ ενικής Συνέλευσης 

1. Η Γενική Συνέλευση συγκαλείται από το Διοικητικό 
Συμβούλιο και συνέρχεται τακτικώς μία φορά το έτος 
στην έδρα της Εταιρείας μετά από κάθε εταιρική χρήση 
και μέσα στο πρώτο εξάμηνο από τη λήξη κάθε εταιρικής 
χρήσης. Το Διοικητικό Συμβούλιο μπορεί, όταν το κρίνει 
σκόπιμο, να συγκαλεί έκτακτη Γ ενική Συνέλευση της Εται¬ 
ρείας. 

2. Το Διοικητικό Συ μβούλιο υποχρεούται να συγκαλεί τη 
Γενική Συνέλευση της Εταιρείας στις περιπτώσεις που 
προβλέπονται από το παρόν καταστατικό και το νόμο και 
σε κάθε περίπτωση που θα υποδειχθεί από τη Γ ενική Συ¬ 
νέλευση. 

3. Το Διοικητικό Συ μβούλιο υποχρεούται να συγκαλεί τη 
Γενική Συνέλευση της Εταιρείας μετά από αίτηση των ελε¬ 
γκτών μέσα σε δέκα (10) ημέρες από τη χρονολογία επί¬ 
δοσης της αίτησης στον Πρόεδρό του, ορίζοντας συγ¬ 
χρόνως ως θέμα της ημερήσιας διάταξης το αναφερόμε- 
νο στην αίτηση. 

4. Η σύγκληση της Γ ενικής Συνέλευσης είναι υποχρεω¬ 
τική εφόσον υποβληθεί σχετική αίτηση από τον Υπουργό 
Πολιτισμού. 

Άρθρο 21 

Διαδικασία Σύγκλησης της Γενικής Συνέλευσης 

1. Η Γενική Συνέλευση της Εταιρείας συγκαλείται με 
πρόσκληση που απευθύνει το Διοικητικό Συμβούλιο, είκο¬ 
σι (20) τουλάχιστον ημέρες (με εξαίρεση τις επαναληπτι¬ 
κές και τις εξομοιούμενες προς αυτές) πριν από την ορι¬ 
ζόμενη για τη συνεδρίασή της, στις οποίες υπολογίζονται 
και οι εξαιρετέες. Για τον υπολογισμό της παραπάνω προ¬ 
θεσμίας δεν λαμβάνονται υπόψη η ημέρα δημοσίευσης 
και η ημέρα της συνεδρίασης. 

2. Στην πρόσκληση του μετόχου ορίζονται το οίκημα, η 
ημέρα, η χρονολογία, η ώρα της συνεδρίασης και τα θέ¬ 
ματα της ημερήσιας διάταξης με σαφήνεια. Η πρόσκληση 
τοιχοκολλάται σε εμφανές σημείο στο κατάστημα της 
Εταιρείας και δημοσιεύεται: 


α) δέκα (10) πλήρεις ημέρες πριν στο τεύχος Α.Ε. και 
Ε.Π.Ε. της Εφημερίδας της Κυβερνήσεως, σύμφωνα με 
το άρθρο 3 του από 16 Ιανουάριου 1930 Π.Δ. «περί Δελτί¬ 
ου Ανωνύμων Εταιρειών « και 
β) είκοσι (20) πλήρεις ημέρες πριν σε μια ημερήσια πο¬ 
λιτική εφημερίδα που εκδίδεται στην Αθήνα και έχει ευ¬ 
ρύτερη κυκλοφορία, κατά την κρίση του Διοικητικού Συμ¬ 
βουλίου, σε όλη τη χώρα, που επιλέγεται από τις εφημε¬ 
ρίδες του άρθρου 3 του Ν.Δ. 3757/57, όπως ισχύει και σε 
μία οικονομική εφημερίδα από εκείνες που: 

α) εκδίδονται έξι (6) ημέρες την εβδομάδα και επί τρία 
(3) χρόνια συνεχώς ως καθαρά οικονομικές εφημερίδες, 
β) έχουν κυκλοφορία τουλάχιστον 5.000 φύλλων την 
ημέρα καθ’ όλη την τριετία και 
γ) πληρούν τις προϋποθέσεις που καθορίζονται με κοι¬ 
νή απόφαση των Υπουργών Εμπορίου και Τύπου και Μέ¬ 
σων Μαζικής Ενημέρωσης, προκειμένου για το χαρακτη¬ 
ρισμό εφημερίδας ως οικονομικής και γενικά στις εφημε¬ 
ρίδες που ορίζονται στο άρθρο 26 του Κ.Ν. 2190/1920, 
όπως ισχύει. 

Στις περιπτώσεις των τυχόν επαναληπτικών Γ ενικών Συ¬ 
νελεύσεων, οι παραπάνω προθεσμίες συντέμνονται στο 
μισό. 

Άρθρο 22 

Συμμετοχή στη Γ ενική Συνέλευση 

1. Το Τ.Α.Π.Α. εκπροσωπείται στη Γενική Συνέλευση 
από το διοικητικό του συμβούλιο. Πρόεδρος της Γ ενικής 
Συνέλευσης είναι ο Πρόεδρος του Τ.Α.Π.Α., αναπληρού- 
μενος από τον Αντιπρόεδρο. Το διοικητικό συμβούλιο του 
Τ.Α.Π.Α. ασκεί στη Γενική Συνέλευση όλα τα δικαιώματα 
ψήφου και τα λοιπά δικαιώματα του Ταμείου, ως αποκλει¬ 
στικού μετόχου της Εταιρείας. 

2. Οι αποφάσεις της Γενικής Συνέλευσης λαμβάνονται 
κατάπλειοψηφία, σε περίπτωση δε ισοψηφίας, υπερισχύ¬ 
ει η γνώμη του Προέδρου. 

Άρθρο 23 

Το Διοικητικό Συμβούλιο έχει την υποχρέωση δέκα (10) 
ημέρες πρίν από την τακτική Γενική Συνέλευση να δίνει 
στο μέτοχο που τις ζητάει τις ετήσιες οικονομικές κατα¬ 
στάσεις της και αντίτυπο της κάθε έκθεσης του Διοικητι¬ 
κού Συμβουλίου, καθώς και της έκθεσης των Ελεγκτών. 

Άρθρο 24 

Είκοσι (20) τουλάχιστον πλήρεις ημέρες πριν από κάθε 
Γενική Συνέλευση του μετόχου υποβάλλονται στην επο- 
πτεύουσα Αρχή: 

α) επικυρωμένο αντίγραφο της ημερήσιας διάταξης, 
β) αντίτυπο των φύλλων των εφημερίδων στις οποίες 
δημοσιεύθηκε η πρόσκληση της Γ ενικής Συνέλευσης και 
γ) επεξηγηματική έκθεση των θεμάτων που αναγράφο¬ 
νται σε αυτήν. 

Άρθρο 25 

Απαρτία Γ ενικών Συνελεύσεων 

1. Η Γ ενική Συνέλευση βρίσκεται σε απαρτία και συνε¬ 
δριάζει έγκυρα για τα θέματα της ημερήσιας διάταξης 
όταν ο αριθμός των μελών είναι ο ίδιος με τον αριθμό των 
μελών του Δ.Σ. του Τ.Α.Π.Α., που απαιτείται για την απαρ¬ 
τία, σύμφωνα με τα οριζόμενα στο νόμο περί λειτουργίας 
του, όπως εκάστοτε ισχύει, χωρίς να είναι απαραίτητη η 
ύπαρξη συμβολαιογραφικού εγγράφου. 

2. Εάν δεν συντελεστεί αυτή η απαρτία, η γενική Συνέ¬ 
λευση συνέρχεται πάλι σε είκοσι (20) ημέρες μετά την 
χρονολογία της συνεδρίασης που ματαιώθηκε, προσκα¬ 
λούμενη πριν από δέκα (10) τουλάχιστον μέρες. 

3. Η απαρτία βεβαιώνεται στην αρχή της συνεδρίασης. 
Αν δεν υπάρχει απαρτία την ώρα που ορίστηκε στην πρό¬ 
σκληση , θεωρείται ματαιωθείσα η Συνέλευση. 

4. Η ημερήσια διάταξη των Επαναληπτικών Συνελεύσε¬ 
ων περιλαμβάνει χωρίς καμία μεταβολή τα θέματα της αρ¬ 
χικής ημερήσιας διάταξης. 

Άρθρο 26 

Συζητήσεις στη Γενική Συνέλευση 

1. Οι συζητήσεις και αποφάσεις της γενικής Συνέλευ¬ 
σης που επακολουθούντης εκλογής ενός γραμματέα από 
τους υπαλλήλους της Εταιρείας, περιορίζονται στα θέμα¬ 
τα που αναφέρονται στην ημερήσια διάταξη και δεν επι¬ 
τρέπεται συζήτηση σε θέματα εκτός ημερήσιας διάταξης. 
Ενστάσεις κατά της ημερήσιας διάταξης πρέπει να διατυ¬ 
πώνονται στην έναρξη της συνεδρίασης, διαφορετικά εί¬ 
ναι απαράδεκτες. 

2. Εξαιρετικά επιτρέπεται συζήτηση εκτός των θεμάτων 
της ημερήσιας διάταξης επί τροπολογιών των προτάσε- 
ωντου Διοικητικού Συμβουλίου προς την Συνέλευση ή πά¬ 
νω σε προτάσεις για σύγκληση έκτακτης Γενικής Συνέ¬ 
λευσης με οποιοδήποτε αντικείμενο. 

Άρθρο 27 

Πρακτικά της Γ ενικής Συνέλευσης 

1. Τα πρακτικά των συνεδριάσεων της Γ ενικής Συνέλευ¬ 
σης τηρούνται σε ιδιαίτερο βιβλίο και υπογράφονται από 
τον πρόεδρο και τον γραμματέα. 

2. Με αίτηση μέλους του Δ.Σ. του Τ.Α.Π.Α. ο Πρόεδρος 
της Συνέλευσης υποχρεούται να καταχωρήσει στα πρα¬ 
κτικά ακριβή περίληψη της γνώμηςτου. Στο ίδιο βιβλίο κα¬ 
ταχωρίζεται και κατάλογος των μελών του Δ.Σ. του 
Τ.Α.Π.Α. που παραστάθηκαν στη Γ ενική Συνέλευση. 

3. Αρμόδιος για επικύρωση των εκδιδομένων αντιγρά¬ 
φων πρακτικών της Γενικής Συνέλευσης είναι ο Πρόε¬ 
δρος του Διοικητικού Συμβουλίου της Εταιρείας ή ο νόμι¬ 
μος αναπληρωτήςτου. 

4. Μετά από κάθε Γενική Συνέλευση και μέσα σε είκοσι 
μέρες πρέπει να υποβάλλεται στην εποπτεύουσα αρχή 
επικυρωμένο αντίγραφο των πρακτικών της Γενικής Συ¬ 
νέλευσης. 

Άρθρο 28 

Απαλλαγή μελών του Διοικητικού Συμβουλίου 
και Ελεγκτών 

Μετά την έγκριση των ετήσιων οικονομικών καταστάσε¬ 
ων η γενική Συνέλευση αποφαίνεται με ειδική ψηφοφο¬ 
ρία, που ενεργείται με ονομαστική κλήση, για την απαλ¬ 
λαγή των μελών του Διοικητικού Συμβουλίου και των Ελε¬ 
γκτών από κάθε ευθύνη αποζημίωσης. Η απαλλαγή αυτή 
καθίσταται ανίσχυρη στις περιπτώσεις του άρθρου 22α 
του Κ.Ν. 2190/1920, όπως ισχύει. 

Άρθρο 29 

Κατάρτιση - Τροποποίηση καταστατικού 

Το καταστατικό της Εταιρείας καταρτίζεται και τροπο¬ 
ποιείται με κοινή απόφαση των Υπουργών Οικονομικών 
και Πολιτισμού. 


ΚΕΦΑΛΑΙΟ ΤΕΤΑΡΤΟ 
ΕΠΟΠΤΕΙΑ-ΕΛΕΓΧΟΣ 

Άρθρο 30 

Εποπτεία 

Πέραν των βάσει των διατάξεων του Κ.Ν. 2190/1920 
ελέγχου της Εταιρείας από τακτικούς ελεγκτές, σύμφω¬ 
να με τα όσα προβλέπονται στα αμέσως επόμενα άρθρα 
του παρόντος, η εποπτεία της Εταιρείας για θέματα που 
ρυθμίζονται με τον νόμο 2819/2000, όπως τροποποιήθη¬ 
κε με το νόμο 2833/2000, ασκείται από τον Υπουργό Πο¬ 
λιτισμού, ενώ αυτή που προβλέπεται από τις γενικές δια¬ 
τάξεις περί Α.Ε. ασκείται από τον Υπουργό Ανάπτυξης. 

Άρθρο 31 

Διαχειριστικός Έλεγχος 

Η Εταιρεία ελέγχεται από ορκωτούς ελεγκτές κατά τις 
διατάξεις του συστατικού της νόμου και της νομοθεσίας 
περί Ανωνύμων Εταιρειών. 

Άρθρο 32 
Εκλογή ελεγκτών 

Για τον έλεγχο των βιβλίων και των λογαριασμών της 
Εταιρείας η τακτική Γ ενική Συνέλευση εκλέγει δύο τα¬ 
κτικούς και δύο αναπληρωματικούς ελεγκτές, που είναι 
ορκωτοί ελεγκτές, σύμφωνα με τα άρθρα 36 και 42α και 
υπό όρους του άρθρου 37 παρ. 4 του Κ.Ν. 2190/1920, 
όπως ισχύει σήμερα. Οι ελεγκτές είναι πάντοτε επανε- 
κλέξιμοι. 

Άρθρο 33 

Δικαιώματα ελεγκτών 

Οι ελεγκτές έχουν, οποτεδήποτε κατά την διάρκεια της 
θητείας τους, το δικαίωμα να ελέγχουν οποιοδήποτε βι¬ 
βλίο και λογαριασμό της Εταιρείας και υποχρεούνται, με¬ 
τά την λήξη κάθε οικονομικού έτους, να ελέγχουν τις οι¬ 
κονομικές καταστάσεις, υποβάλλοντας προς την τακτική 
Γενική Συνέλευση και τον Υπουργό Πολιτισμού, έκθεση 
για το πόρισμα του ελέγχου. Από την έκθεση αυτή πρέπει 
να προκύπτουν με σαφήνεια, μετά από έλεγχο της ακρί¬ 
βειας και νομιμότητας των εγγραφών στα βιβλία, οι ετή¬ 
σιοι λογαριασμοί, που απεικονίζουν την οικονομική κατά¬ 
σταση της Εταιρείας κατά την ημερομηνία λήξεως της 
χρήσεως που ελέγχθηκε, ο λογαριασμός αποτελεσμά¬ 
των χρήσεως και τα αποτελέσματα αυτής. Οι ελεγκτές 
έχουν επίσης δικαίωμα να ζητήσουν από τον Πρόεδρο 
του Διοικητικού Συμβουλίου, να συγκαλέσει έκτακτη Γε¬ 
νική Συνέλευση. Η Συνέλευση αυτή συγκαλείται υποχρε¬ 
ωτικά από το Διοικητικό Συμβούλιο εντός (10) ημερών 
από την επίδοση της σχετικής αιτήσεως προς τον Πρόε¬ 
δρο του Διοικητικού Συμβουλίου και έχει ως θέματα της 
ημερήσιας διατάξεώς της τα θέματα που αναφέρονται 
στην αίτηση. 

Άρθρο 34 

Διορισμός και αποποίηση 

Εντός πέντε (5) ημερών από την συνεδρίαση της Γενι¬ 
κής Συνελεύσεως, η οποία εξέλεξε τους ορκωτούς ελε¬ 
γκτές η Εταιρεία οφείλει να τους ανακοινώσει τον διορι¬ 
σμό τους σε περίπτωση που δεν τον αποποιηθούν, εντός 
πέντε (5) ημερών από την ανακοίνωση, θεωρείται ότι τον 
αποδέχθηκαν και έχουν όλες τις ευθύνες και υποχρεώ¬ 
σεις του άρθρου 37του Κ.Ν. 2190/1920. 

Η έκθεση των ελεγκτών, εκτός από τις πληροφορίες 
των παραγράφων 1 του άρθρου 37 του Κ.Ν. 2190/1920 
οφείλει επίσης να αναφέρει: 

α) Αν το προσάρτημα περιλαμβάνει τις πληροφορίες 
των παραγράφων 1 ή 2 του άρθρου 43α του Κ.Ν. 
2190/1920, όπως αντικαταστάθηκε και ισχύει 

β) Αν έγινε επαλήθευση της συμφωνίας που αναφέρε- 
ται στην περίπτωση γ’ της παραγράφου 3 του άρθρου 
43α του Κ.Ν. 2190/1920, όπως αντικαταστάθηκε και 
ισχύει 

Οι ελεγκτές της Εταιρείας, εκτός από τις υποχρεώσεις 
που ορίζονται στις παραγράφους 1 και 2 του Κ.Ν. 
2190/1920, οφείλουν να επαληθεύουν και τη συμφωνία 
του περιεχομένου της έκθεσης του Διοικητικού Συμβου¬ 
λίου με τις σχετικές οικονομικές καταστάσεις. Γιατο σκο¬ 
πό αυτό η έκθεση πρέπει να έχει τεθεί υπόψη τους τριά¬ 
ντα (30) τουλάχιστον ημέρες πριν από τη Γ ενική Συνέλευ¬ 
ση. 

ΚΕΦΑΛΑΙΟ ΠΕΜΠΤΟ 
ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ - 
ΔΙΑΘΕΣΗ ΑΠΟΤΕΛΕΣΜΑΤΩΝ 

Άρθρο 35 

Εταιρική χρήση - Ετήσιες Οικονομικές Καταστάσεις 

1. Η εταιρική χρήση έχει διάρκεια δώδεκα (12) μήνες και 
αρχίζει την πρώτη (1η) Ιανουάριου και λήγει την τριακο- 
στή (31η) Δεκεμβρίου εκάστου έτους. Εξαιρετικά η πρώ¬ 
τη εταιρική χρήση αρχίζει από την καταχώρηση στο μη¬ 
τρώο Ανωνύμων Εταιριών, από την αρμόδια Εποπτεύου- 
σα Αρχή, της διοικητικής απόφασης που εγκρίνει το 
παρόν Καταστατικό και λήγει την τριακοστή πρώτη (31η) 
Δεκεμβρίου 2001. 

2. Στο τέλος κάθε χρήσης, το Διοικητικό Συμβούλιο κα¬ 
ταρτίζει τους ετήσιους λογαριασμούς (ετήσιες οικονομι¬ 
κές καταστάσεις και την έκθεση διαχείρισης) σύμφωνα με 
τις διατάξεις των άρθρων 42α , 42β, 42γ, 42δ, 42 ε, 43, 
43β, 111 και112του Κ.Ν. 2190/1920, όπως ισχύει σήμερα. 
Οι ετήσιες οικονομικές καταστάσεις πρέπει να εμφανί¬ 
ζουν με απόλυτη σαφήνεια την πραγματική εικόνα της πε¬ 
ριουσιακής διάρθρωσης, της χρηματοοικονομικής θέσης 
και των αποτελεσμάτων χρήσης της. Ειδικότερα το Διοι¬ 
κητικό Συμβούλιο υποχρεούται να συντάσσει σύμφωνα 
με τις πιο πάνω διατάξεις: 

α) τον ισολογισμό, 

β) το λογαριασμό «αποτελέσματα χρήσεως», 

γ) τον πίνακα διαθέσεως αποτελεσμάτων και 

δ) το προσάρτημα, 

τα οποία αποτελούν ενιαίο σύνολο, συνοδεύονται από 
επεξηγηματική έκθεση του Διοικητικού Συμβουλίου, στην 
οποία αναφέρονται όλα τα καθορισμένα στο άρθρο 43α 
παρ. 3 εδ. α και β του Κ.Ν. 2190/1920 και από την έκθεση 
των ελεγκτών και υποβάλλονται στην Γενική Συνέλευση 
για έγκριση. 

3. Γ ια να ληφθεί από Γ ενική Συνέλευση έγκυρη απόφα¬ 
ση για τις ετήσιες οικονομικές καταστάσεις που έχουν 
εγκριθεί από το Διοικητικό Συμβούλιο, πρέπει να έχουν 
υπογράφει από τρία διαφορετικά πρόσωπα, ήτοι από: 

α) τον Πρόεδρο του Διοικητικού Συμβουλίου ή τον ανα¬ 
πληρωτή του, 


β) από τον Διευθύνοντα Σύμβουλο και σε περίπτωση 
απουσίας ή κωλύματος του, από ένα μέλος του Διοικητι¬ 
κού Συμβουλίου, που ορίζεται από αυτόν, και 

γ) τον υπεύθυνο για τη διεύθυνση του λογιστηρίου. Αν 
τα πρόσωπα αυτά διαφωνούν ως προς τον τρόπο της κα¬ 
τάρτισης των οικονομικών καταστάσεων από άποψη νο¬ 
μιμότητας, υποχρεούνται να εκθέσουν στην Γ ενική Συνέ¬ 
λευση τις αντιρρήσεις τους με έγγραφο. 

4. Η έκθεση διαχείρισης του Διοικητικού Συμβουλίου 
προςτηντακτική Γ ενική Συνέλευση πρέπει να παρέχει σα¬ 
φή και πραγματική εικόνα της εξέλιξης των εργασιών και 
της οικονομικής θέσης της Εταιρείας και για τις δραστη- 
ριότητές της στον τομέα της έρευνας και ανάπτυξης, 
όπως ορίζεται στο εδάφιο β της παραγράφου 3 του άρ¬ 
θρου 43ατου Κ.Ν. 2190/1920, όπως αντικαταστάθηκε και 
ισχύει. Επίσης στην έκθεση αυτή πρέπει να αναφέρεται 
και κάθε άλλο σημαντικό γεγονός που έχει συμβεί μέσα 
στο χρονικό διάστημα από τη λήξη της χρήσης μέχρι την 
ημέρα υποβολής της έκθεσης. 

5. Οι ετήσιες οικονομικές καταστάσεις υποβάλλονται 
στις διατυπώσεις δημοσιότητας των παραγράφων 1 και 3 
του άρθρου 43 β του Κ.Ν. 2190/1920, το οποίο προστέθη¬ 
κε με το άρθρο 36 του Π.Δ. 409/1989, με τη μορφή και το 
περιεχόμενο που ο ελεγκτής ή οι ελεγκτές της Εταιρείας 
έχουν συντάξει την έκθεση ελέγχου τους. Αν οι ελεγκτές 
έχουν παρατηρήσεις ή αρνούνται την έκφραση γνώμης, 
τότε το γεγονός αυτό πρέπει να αναφέρεται και να αιτιο¬ 
λογείται στις δημοσιευμένες οικονομικές καταστάσεις, 
εκτός αν αυτό προκύπτει από το δημοσιευμένο σχετικό 
πιστοποιητικό ελέγχου. 

6. Αντίγραφατων ετησίων οικονομικών καταστάσεων με 
τις σχετικές εκθέσειςτου Διοικητικού Συμβουλίου και των 
ελεγκτών, υποβάλλονται από την Εταιρεία στις αρμόδιες, 
βάσει του Ν. 2557/1997, όπως τροποποιήθηκε με τους Ν. 
2819/2000 και 2833/2000 και της νομοθεσίας περί Ανωνύ¬ 
μων Εταιρειών, εποπτεύουσες Αρχές, είκοσι (20) τουλά¬ 
χιστον ημέρες πριν από τη Γ ενική Συνέλευση. 

7. Το Διοικητικό Συμβούλιο της Εταιρείας οφείλει να δη¬ 
μοσιεύει τον Ισολογισμό της Εταιρείας, το λογαριασμό 
«αποτελέσματα χρήσεως» και τον «πίνακα διαθέσεως 
κερδών» μαζί με το σχετικό πιστοποιητικό ελέγχου, όταν 
προβλέπεται ο έλεγχος από ορκωτούς ελεγκτές, σύμφω¬ 
να με τις διατάξεις του άρθρου 43β παρ. 5 του Κ.Ν. 
2190/20, όπως ισχύει: 

α) Στο φύλλο της Εφημερίδας της Κυβέρνησης τεύχος 
Α.Ε και Ε.Π.Ε σύμφωνα μετο άρθρο 7βπαρ.1 εδαφ. β'του 
Κ.Ν. 2190/1920. 

β) Σε μία ημερήσια πολιτική Εφημερίδα, που πληροί τις 
προϋποθέσεις του άρθρου 3 του Ν.Δ. 3757/1957, όπως 
αυτό ισχύει, η οποία εκδίδεται στην Αθήνα και έχει ευρύ¬ 
τερη κυκλοφορία σε ολόκληρη τη Χώρα, κατά την κρίση 
του Διοικητικού Συμβουλίου και 

γ) Σε μίαημερησία οικονομολογική εφημερίδα που πλη¬ 
ροί τις προϋποθέσεις της παραγράφου 2 του άρθρου 26 
του Κ.Ν. 2190/1920, όπως ισχύει σήμερα. 

8. Μέσα σε είκοσι (20) ημέρες από την έγκριση των οι¬ 
κονομικών καταστάσεων από τη Γενική Συνέλευση, μαζί 
με το επικυρωμένο αντίγραφο των πρακτικών της, που 
προβλέπεται από την παράγραφο 2 του άρθρου 26 α του 
Κ.Ν. 2190/1920, υποβάλλεται στην αρμόδια εποπτεύου- 
σα αρχή και αντίτυπο των εγκεκριμένων οικονομικών κα¬ 
ταστάσεων. 

ΚΕΦΑΛΑΙΟ ΕΚΤΟ 
ΛΥΣΗ ΚΑΙ ΕΚΚΑΘΑΡΙΣΗ 

Άρθρο 36 
Λόγοιλύσεως 

Η Εταιρεία λύεται αυτοδίκαια: 

α) Μετά τη λήξη του χρόνου της διάρκειάς της που ορί¬ 
ζεται στο άρθρο 3, εκτός αν πριν από τη λήξη αποφασιστεί 
από τη Γενική Συνέλευση νόμιμη παράταση της διάρκειας 
της, η οποία πρέπει να εγκριθεί με κοινή απόφαση των 
Υπουργών Οικονομικών και Πολιτισμού. 

β) Με κοινή απόφαση των Υπουργών Οικονομικών και 
Πολιτισμού σε κάθε άλλη περίπτωση. 

Άρθρο 37 
Εκκαθάριση 

1. Από την ημερομηνία παρόδου του χρόνου διάρκειας 
της στην περίπτωση (α) του προηγουμένου άρθρου ή της 
έκδοσης της κοινής απόφασης των Υπουργών Οικονομι¬ 
κών και Πολιτισμού σε κάθε άλλη περίπτωση, η Εταιρεία 
τελεί υπό εκκαθάριση. 

2. Οι εκκαθαριστές ορίζονται με απόφαση του Υπουρ¬ 
γού Πολιτισμού. 

3. Η εκκαθάριση διέπεται από τις διατάξεις της νομοθε¬ 
σίας περί Ανωνύμων Εταιρειών. 

4. Με αποφάσεις του Υπουργού Πολιτισμού, διατίθεται 
η ακίνητη περιουσία της Εταιρείας, για την κάλυψη κοι¬ 
νωνικών, εκπαιδευτικών, πολιτιστικών και αθλητικών ανα¬ 
γκών και ρυθμίζονται τα θέματα του προσωπικού που ερ¬ 
γάζεται στην Εταιρεία. 

ΚΕΦΑΛΑΙΟ ΕΒΔΟΜΟ 

Άρθρο 38 

Ελεγκτές πρώτης εταιρικής χρήσης 

Για την πρώτη εταιρική χρήση ορίζονται ορκωτοί ελε¬ 
γκτές: 

Α) Τακτικοί: 

1. Δημητρακέλος Παναγιώτης του Σπήλιου (Α.Μ. ΣΟΕΛ 
10491, Α.Δ.Τ. Γ 857927/1973 Α.Τ. Ακράτας), κάτοικος 
Αθηνών (Παπαναστασίου 22 - Λυκόβρυση). 

2. Πήττα Χριστίνα του Κωνσταντίνου (Α.Μ. ΣΟΕΛ 14471, 
Α.Δ.Τ. Κ 820367/1967 Υ.Χ. Πύργου), κάτοικος Αθηνών 
(Χρυσοστόμου Σμύρνης 66 - Ηλιούπολη). 


Β) Αναπληρωματικοί: 

1. Μήτσου Ευστάθιος του Γεωργίου (Α.Μ. ΣΟΕΛ 13941, 
Α.Δ.Τ. Ν 072422/1983 Ι.Δ. Αθηνών), κάτοικος Αθηνών 
(Λουίζης Ριανκούρ 55 - Αμπελόκηποι). 

2. Βαρδάνης Πανάρετος του Γεωργίου (Α.Μ. ΣΟΕΛ 
15601, Α.Δ.Τ. Κ966373/1975 Α.Τ. Νεάπολης Κρήτης), κά¬ 
τοικος Αθηνών (Φιλίππου 17 - Χάίδάρι). 

Όλοι τους είναι Έλληνες υπήκοοι. 

Όλοι οι ανωτέρω ελεγκτές τακτικοί και αναπληρωματι¬ 
κοί έχουν καταστεί πτυχιούχοι προ πενταετίας τουλάχι¬ 
στον και έχουν άδεια άσκησης, οικονομολογικού επαγ¬ 
γέλματος από το Οικονομικό Επιμελητήριο Ελλάδος σύμ¬ 
φωνα με τις διατάξεις του άρθρου 2 του Π.Δ. 475/91 (ΦΕΚ 
176 Α'). 

Η αμοιβή των ελεγκτών, οι οποίοι έχουν τα προσόντα 
του άρθρου 36 α του Κ.Ν. 2190/20, όπως ισχύει, για την 
πρώτη εταιρική χρήση ορίζεται σύμφωνα με τις κείμενες 
διατάξεις. 

ΓΕΝΙΚΗ ΔΙΑΤΑΞΗ 

Άρθρο 39 

Η Εταιρεία διέπεται από τις διατάξεις του ιδρυτικού της 
νόμου, όπως αυτός ισχύει, και των κατ' εξουσιοδότηση 
τούτου εκδιδομένων διοικητικών πράξεων, από τις διατά¬ 
ξεις του καταστατικού της και για όσα θέματα δεν ρυθμί¬ 
ζονται με το καταστατικό, ισχύουν οι διατάξεις του Κ.Ν. 
2190/1920, όπως εκάστοτε ισχύουν. 

ΚΕΦΑΛΑΙΟ ΟΓΔΟΟ 
ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 40 

1. Η πρώτη εταιρική χρήση αρχίζει απάτην καταχώρη- 
ση στο μητρώο Ανωνύμων Εταιρειών, από την αρμόδια 
Εποπτεύουσα Αρχή, της διοικητικής απόφασης που 
εγκρίνει το παρόν Καταστατικό και λήγει την τριακοστή 
πρώτη (31η) Δεκεμβρίου 2001. 

2. Η πρώτη τακτική Γενική Συνέλευση θα συνέλθει σε 
ένα εξάμηνο από τη λήξη της πρώτης εταιρικής χρήσης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

Γ. ΔΡΥΣ Θ. ΠΑΓΚΑΛΟΣ 

